**Zalaeqerseq** (mac. Zalaegerszeg) — Macarıstanın qərbində yerləşən Zala medyesində şəhər.

Tarixi
------

Arxeoloji qazıntılara əsasən şəhər Paleolit dövründə mövcud olmuşdur. Dəmir dövründən başlayaraq keltlər burada məskunlaşdılar. 1247-ci ilə aid əlyazmalarda ərazinin adı "Eqerçurq", 1293-cü ildə "Eqerseq" kimi adlandırılmışdır. 1266-cı ildə Macarıstan kralı IV Bela tərəfindən ərazi Vesprem yepiskopuna hədiyyə edildi. 1568-ci ildən etibarən şəhərdə bir qala inşa edildi. 1570-ci ildə Osmanlı qüvvələri birinci dəfə şəhərə hücum elədilər, lakin bu hücumları uğurlu olmadı. 1600-cü ildə Nadkanija qalasının Osmanlı İmperiyası tərəfindən fəth edilməsindən sonra ərazinin strateji önəmi artdı. 1664-cü ildə Zerinvar qalasının fəthindən bir müddətlik Osmanlı qüvvələri tərəfindən ələ keçirildi. 1870-ci ildə şəhər statusunu itirdi və kənd oldu. 1885-ci ildə yenidən şəhər statusunu bərpa etdi. 1920-ci illərdə şəhərdə canlanma başladı; yeni binalar, poçt şöbələri, dəmir yolu stansiyaları, yanğınsöndürmə bürosu, polis mərkəzi və Barokko üslubunda sinaqoq inşa edildi.

İkinci Dünya müharibəsi illərində şəhərin 1221 nəfər yəhudi sakini Auşvitz həbs düşərgəsinə sürgün edildi. Şəhər 28 mart 1945-ci ildə Qırmızı Ordu tərəfindən ələ keçirildi.

1950-ci illərdə şəhərdə önəmli dəyişikliklər baş verdi. 1952-ci ildə tekstil fabriklərinin tikintisi və neft ehtiyatlarının kəşfi ilə Zalaeqerseq sənaye şəhərinə çevrildi. Dəmiryol xətti sistemi daha da genişləndirildi. Macarıstan vətəndaşalrı 26 oktyabr 1952-ci ildə şəhərdə inqilab etdilər. Şəhərin kommunist rəhbərliyi Körmendə qaçdı və Sovet qoşunlarının 4 noyabrda şəhərə gəlməsi ilə ərazi İnqilab Şurası tərəfindən idarə olunmağa başladı.

Sosializmin sonunda iqtisadi tənəzzül digər şəhərlərdən fərqli olaraq Zalaeqerseqə təsir etmədi. 1990-ci illərdə şəhər dinamik inkişaf etməyə başladı.

Coğrafiyası
-----------

Zalaeqerseq Zala çayının sahilində, Sloveniya və Avstriyanın sərhədinə yaxın və Budapeştin qərb və cənub-qərbinin 220 kilometrində yerləşir.

Beynəlxalq əlaqələr
-------------------

### Qardaşlaşmış şəhərlər

Zalaeqerseq şəhərinin mərkəzində qardaşlaşmış şəhərlərə həsr olunan nişan.
* Avstriya Klaqеnfurt, Avstriya
* Bosniya və Herseqovina Zeniça, Bosniya və Herseqovina
* Bolqarıstan Dobriç, Bolqarıstan
* Xorvatiya Varajdin, Xorvatiya
* Finlandiya Varkaus, Finlandiya
* Almaniya Kuzel, Almaniya
* Almaniya Marl, Almaniya
* İtaliya Qoriçiya, İtaliya
* Polşa Krosno, Polşa, since 2000
* Rumıniya Tırqu-Mureş, Rumıniya
* Rusiya Surqut, Rusiya
* Ukrayna Herson, Ukrayna

Həmçinin bax
------------

* Macarıstan şəhərləri

İstinadlar
----------

1. ↑  Magyarország közigazgatási helynévkönyve, 2021. január 1. Gazetteer of Hungary, 1st January 2021 (mac.). KSH, 2021.
2. ↑  "Krosno Official Website - Partner Cities". {{{3}}} {{{3}}}) © 1998 - 2001 Urząd Miasta Krosna. 2007-09-13 tarixində arxivləşdirilib. İstifadə tarixi: 2008-10-23.

Xarici keçidlər
---------------


Vikianbarda ***Zalaeqerseq*** ilə əlaqəli mediafayllar var.  

* The official website of Zalaegerszeg
* Aerial photography: Zalaegerszeg
* Zalaegerszeg at funiq.hu

| ⛭Macarıstan Macarıstanın inzibati mərkəzləri |
| --- |
| Budapeşt
 • Keçkemet
 • Peç
 • Bekeşçaba
 • Mişkolts
 • Seqed
 • Sekeşfexervar
 • Dyör
 • Debretsen
 • Eqer
 • Solnok
 • Tatabanya
 • Şalqotaryan
 • Kapoşvar
 • Nyiredxaza
 • Seksard
 • Sombatxey
 • Vesprem
 • Zalaeqerseq |